গুগলের নতুন চমক হচ্ছে বাজ! জনপ্রিয় মাইক্রোব্লগিং টুইটার এবং জনপ্রিয় সোস্যাল নেটওয়ার্কিং সাইট ফেসবুকের সুবিধা নিয়ে জিমেইলে যুক্ত হয়েছে এই সুবিধা। ফলে গুগল ব্যবহারকারীরা কোন রকম রেজিস্ট্রেশনের ঝামেলা ছাড়াই জিমেইল থেকেই নিজেদের স্ট্যাটাস আপডেট (পাবলিক এবং প্রাইভেট ভাবে) করতে পারবে। নিজের স্ট্যাটাসের কেউ মন্তব্য করলে তা জিমেইলের ইনবক্সে চলে আসবে। গুগল বাজে স্ট্যটাস আপডেটের পাশাপাশি ছবি এবং লিংক (ফেসবুকের মত) যুক্ত করা যাবে এবং টুইটারের স্ট্যাটাস, পিকাসার ছবি, ফ্লিকারের ছবি, ইউটিউবের ভিডিও এবং গুগল প্রোফাইলে থাকা সাইট যুক্ত করলে (connected sites) উক্ত সাইটের তথ্য সয়ংক্রিয়ভাবে যুক্ত হবে। জিমেইলে প্রবেশের সময় প্রথমবারে গুগল ব্যবহারকারীদের সাথে গুগল বাজ সয়ংক্রিয়ভাবে যক্ত হবে পরবর্তীতে ফলো করতে হবে। এছাড়াও বাজ ব্যবহারকারী খোঁজাও যাবে।